ཏང་འཛུགས་སྐྱོང་དང་སྲིད་ཇུས་རོགས་སྐྱོར་ཟུང་འབྲེལ་བྱས་ནས་ལམ་ལུགས་ཀྱི་ལེགས་ཆ་མངོན་གསལ་དོད་དུ་བཏང་བ།དམངས་ཕན་དམངས་བདེའི་སྲིད་ཇུས་ཁག་གང་ལེགས་སྤྱད་དེ་ཏང་དང་སྲིད་གཞུང་གི་དྲོ་སྐྱིད་དུད་ཚང་དབུལ་པོས་ཚོར་བ་བྱས་ཡོད།ཡུལ་གཞན་དུ་དབུལ་སྐྱོར་གནས་སྤོའི་ལས་དོན་ཡག་པོ་བསྒྲུབས་ནས་དུད་ཚང་ཡི་མི་དུས་བཀག་བཞིན་སྤོ་ཐུབ་པ་དང་གཞིས་ཆགས་ཡག་པོ་ཐུབ་པའི་འགན་ལེན་བྱས་པ་དང་།མ་མཐའི་འཚོ་བའི་འགན་ལེན་དང་།སྨན་བཅོས་འགན་ལེན།སྤྱི་ཚོགས་འགན་སྲུང་སོགས་ཀྱི་ལས་དོན་ཡག་པོ་བསྒྲུབས་ནས་མི་ལ་སྤྱི་ཚོགས་འགན་བཅོལ་མཐའ་སྐྱོང་ཐུབ་པ་བྱས་པ།སྣོད་བཅུད་ཁ་གསབ་ཀྱི་དབུལ་སྒྲོལ་ལས་དོན་ཡག་པོ་བསྒྲུབས་ནས་ཆ་རྐྱེན་དང་མཐུན་པའི་མི་ལ་སྣོད་བཅུད་ཀྱི་ཕན་འབྲས་ཐོབ་ཐུབ་པ་བྱས་པ།དབུལ་སྐྱོར་སྐྱེད་སྦྱར་དངུལ་བུན་དོན་འཁྱོལ་གྱི་ལས་དོན་ཡག་པོ་བསྒྲུབས་ནས་མི་སྒེར་ཡི་སྐྱེད་སྦྱར་དངུལ་བུན་སྒོར་ཁྲི་དོན་འཁྱོལ་བྱས་པ།སློབ་གསོའི་དབུལ་སྐྱོར་ལས་དོན་ཡག་པོ་བསྒྲུབས་ནས་བོད་ལྗོངས་མི་རིགས་སློབ་ཆེན་དབར་སློབ་གྲྭ་དང་ས་གནས་མཉམ་ལས་གྲོས་མཐུན་བྱེད་པའི་རྨང་གཞིའི་ཐོག་སློབ་གསོའི་དབུལ་སྐྱོར་གྱི་སློབ་རོགས་མ་དངུལ་སྒོར་ཁྲི་ཡི་ཐེབས་རྩ་བཙུགས་ཏེ་འཚོ་བར་དཀའ་ངལ་ཡོད་པའི་སློབ་མའི་སེམས་ཁྲལ་བསལ་བ་བཅས་རེད།